Euroopa ühistu

Euroopa ühistu (ladina keeles Societas cooperativa Europeae ehk SCE) on oma liikmete huvides majandustegevusega tegelev riikideülene üksus, mille liikmete arv on määramata ja mille osakapital on vähemalt 30 000 eurot. SCE eesmärk on toetada oma liikmeid rahaliste vahenditega, kasutades ühistu teenuseid või osaledes selle tegevuses. Äriühinguna meenutab Euroopa ühistu ELi liikmesriikide ühistuid.

 Asutamine 
Euroopa ühistu asutatakse selle kandmisega Eesti äriregistrisse Registrite ja Infosüsteemide Keskuses.

Euroopa ühistu võivad asutada vähemalt kahes eri EMP riigis asuvad füüsilised või juriidilised isikud järgmiselt[Nõukogu määrus (EÜ) nr 1435/2003], I PEATÜKK: Artikkel 2:

 vähemalt viis füüsilist isikut, mis asuvad vähemalt kahes EMP riigis;
 vähemalt viis füüsilist isikut ja üks juriidiline isik, kelle suhtes kohaldatakse vähemalt kahe liikmesriigi õigust;
 vähemalt kahe sellise juriidilise isiku ühinemise teel, kes tegutsevad vähemalt kahes eri liikmesriigis;
 vähemalt kahe eri liikmesriigi ühistute ühinemise või ümberkujundamise teel	 Euroopa ühistuks;
 olemasoleva ühistu, millel on vähemalt kaks aastat olnud filiaal või tütarettevõte vähemalt ühes teises liikmesriigis, ümberkujundamise teel.

Euroopa ühistu (SCE) minimaalne osakapital on vähemalt 30 000 eurot[Nõukogu määrus (EÜ) nr 1435/2003], Artikkel 3, lõige 2. See summa tuleb ühistu asutamisel täielikult märkida, kuid seda ei pea kohe täies ulatuses sisse maksma[Nõukogu määrus (EÜ) nr 1435/2003], Artikkel 4, lõige 4.
Osade märkimisel tuleb tasuda vähemalt 25 % iga osa nimiväärtusest. Ülejäänud summa tuleb tasuda viie aasta jooksul, kui põhikirjaga ei ole määratud lühemat tähtaega.

Näiteks kui SCE osakapital on 30 000 eurot ning see on jagatud 100 osaks nimiväärtusega 300 eurot, siis tuleb märkimise ajal iga osa eest tasuda vähemalt 75 eurot (25 % 300 eurost). Seega laekub märkimise käigus vähemalt 7500 eurot.

Selline paindlik maksekord võimaldab SCE-l alustada tegevust väiksema sissemakstud kapitaliga, tagades samas, et kogu nõutav osakapital koguneb hiljemalt viie aasta jooksul pärast asutamist.

Euroopa ühistu ärinimi peab algama või lõppema lühendiga "SCE". Kui ühistu liikmete vastutus piirdub nende osaga ja tasutud sissemaksega, peab ühistu ärinimi lõppema sõnadega „piiratud vastutus“.[Nõukogu määrus (EÜ) nr 1435/2003], Artikkel 1, tsitaat: "Kui SCE liikmete vastutus on piiratud, lisatakse SCE nimele täiend "piiratud vastutus"." Äriühingud, mis on registreeritud enne ühistu asutamist ja mille nimes esineb lühend SCE, ei pea oma ärinime muutma[Nõukogu määrus (EÜ) nr 1435/2003], Artikkel 10.

Euroopa ühistut reguleerivad Euroopa ühistu määrus, töötajate kaasamise direktiiv, nendele vastavad riiklikud seadused ning vastavalt vajadusele ka ühistute põhikiri. Euroopa ühistu määrus ei sisalda maksueeskirju[Nõukogu määrus (EÜ) nr 1435/2003] Sissejuhatuse lõige 16, tsitaat: "(16) Käesolev määrus ei reguleeri muid õigusvaldkondi, nagu maksud, konkurents, intellektuaalomand või maksejõuetus.".
 Euroopaühistupank 
Pangandustegevust teostav Euroopa ühistu kannab Patendi- ja Registriameti hallatavas Ettevõtlus- ja Ettevõtete Infosüsteemis nime Euroopaühistupank (inglise keeles European Co-operative Bank, soome keeles eurooppaosuuspankki ja soomerootsi keeles europaandelsbank).. 2014 aastal tegutsenud äriühingute nimekirjas ei ole ühtegi Euroopa pangandusühistut.

 Vaata ka 
 Euroopa äriühing

 Viited 

 Välislingid 


Kategooria:Ühingutüübid